ปัทมา ยันขนไก่ไทยแลนด์ โอเพ่น 2016 ยังน่าลุ้นแม้ไร้ น้องเมย์
นายกสมาคมลูกขนไก่ไทยเผยว่า ถึงแม้นักตบขวัญใจชาวไทยอย่าง น้องเมย์ จะถอนตัวออกจากการแข่งขัน เอสซีจี ไทยแลนด์ โอเพ่น 2016 แต่นักกีฬาคนอื่น ๆ ของไทยก็ยังน่าลุ้นและน่าติดตามให้กำลังใจเช่นเดิม,วันที่ 4 ต.ค. 59 ความเคลื่อนไหวของการแข่งขันแบดมินตัน เอสซีจี ไทยแลนด์ โอเพ่น 2016 ซึ่งจะระเบิดศึกกันรอบแรกวันนี้ ที่อาคารนิมิบุตร สนามกีฬาแห่งชาติ ซึ่งล่าสุดเมื่อวันจันทร์ที่ 3 ตุลาคมที่ผ่านมา คุณหญิงปัทมา ลีสวัสดิ์ตระกูล นายกสมาคมกีฬาแบดมินตันแห่งประเทศไทยฯ ได้เดินทางเข้าเยี่ยมให้กำลังใจและโอวาท แก่ทัพนักตบลูกขนไก่ของไทยซึ่งลงฝึกซ้อมที่สนามแข่งขันจริง,โดยนายกแบดมินตันไทย กล่าวว่า ในปีนี้ถึงแม้ น้องเมย์ รัชนก อินทนนท์ นักกีฬาขวัญใจชาวไทย ได้ถอนตัวออกจากการแข่งขัน เนื่องจากความอ่อนล้าของร่างกาย อีกทั้งเข้าใจว่าต้องพักรักษาตัวให้มีความพร้อม ก่อนถึงการแข่งขันซุปเปอร์ซีรีส์ที่ประเทศเดนมาร์ก ในวันที่ 20-26 ตุลาคมนี้,แต่ถึงอย่างไร ก็ไม่ได้กังวลใจว่าจำนวนผู้ชมการแข่งขันจะลดน้อยลง เพราะนักกีฬาของไทยคนอื่นๆ ก็ยังน่าติดตามเช่นเดิม ไม่ว่าจะเป็น ซุปเปอร์แมน บุญศักดิ์ พลสนะ ในประเภทชายเดี่ยว, น้องครีม บุศนันท์ อึ๊งบำรุงพันธ์ ในประเภทหญิงเดี่ยว และดาวรุ่งของไทยอีกหลายคนที่พร้อมลงชิงชัยจนถึงวันที่ 9 ตุลาคม ซึ่งเชื่อว่านักกีฬาทุกคนจะทำผลงานอย่างสุดความสามารถและมีลุ้นแน่นอน,สำหรับในปีนี้นอกจากความมันบนสนามแข่งขันแล้ว สิ่งที่พิเศษเพิ่มขึ้นกว่าในปีที่ผ่านมาก็คือ การปฏิวัติรูปแบบสนามแข่งขันในระบบมัลติมีเดีย สกรีน 360 องศา พร้อมด้วยเทคนิคแสง สี เสียง ที่ตระการตาเทียบเท่าการแข่งขันระดับโลกด้วยเช่นกัน.
นายกสมาคมลูกขนไก่ไทยเผยว่า ถึงแม้นักตบขวัญใจชาวไทยอย่าง น้องเมย์ จะถอนตัวออกจากการแข่งขัน เอสซีจี ไทยแลนด์ โอเพ่น 2016 แต่นักกีฬาคนอื่นๆ ของไทยก็ยังน่าลุ้นและน่าติดตามให้กำลังใจเช่นเดิม
แบดมินตัน,คุณหญิงปัทมา ลีสวัสดิ์ตระกูล,สมาคมแบดมินตันแห่งประเทศไทย,เอสซีจี ไทยแลนด์ โอเพ่น 2016,น้องเมย์,รัชนก อินทนนท์